Alphitobius

Alphitobius er en slekt av skyggebiller der de fleste av artene er knyttet til tørre miljøer. De har derfor meget stor evne til å motstå uttørking. Det gjør blant annet at noen av artene kan leve på tørre næringsmidler som mel og nøtter.

Utseende 
Små, avlangt-ovale, blanke, mørke skyggebiller. Oversiden er hårløs og fint punktert. Antennene er middels lange, utvidet mot spissen, men uten en markert klubbe. Hodet er avrundet, noe flatt. Pronotum er avrundet, gjerne med en grop i midten, bredere enn langt og tett punktert. Dekkvingene er jevnbrede med tydelige punktstriper.

Levevis 
Skyggebillene har utpregede tilpasninger til å overleve i tørre miljøer, med meget tykk, vanntett kutikula og velutviklede ekskresjonsorganer (malpighiske rør) som tar vare på det aller meste av fuktigheten. De fleste av artene lever da også i tørre omgivelser, men det finnes også arter som lever blant annet i sopp. Stort sett lever skyggebillene av ulike slags dødt plantemateriale.

Skadedyr 
En art som gjør skade er Alphitobius diaperinus, som ofte er meget tallrik i hønsehus, og kan være et reservoar for salmonella og andre infeksjoner hos fjærfeet.

Utbredelse 
Gruppen stammer etter alt å dømme fra Afrika, men de to artene Alphitobius diaperinus og A. laevigatus opptrer som  skadedyr i hus over hele Jorda.

Systematisk inndeling  

 Ordenen biller, Coleoptera
 Underordenen Polyphaga
 Gruppen (infraorden) Cucujiformia
 Overfamilien heteromerer, Tenebrionoidea Latreille, 1802
 Familien skyggebiller, Tenebrionidae Latreille, 1802
 Underfamilien skyggebiller, Tenebrioninae Latreille, 1802
 Stammen Alphitobiini Reitter, 1917
 Slekten Alphitobius Stephens, 1829
 Alphitobius acutangulus Gebien, 1921
 Alphitobius arnoldi Schawaller & Grimm, 2014
 Alphitobius capitaneus Schawaller & Grimm, 2014
 Alphitobius crenatus (Klug, 1833)
 Alphitobius diaperinus (Panzer, 1797) - i Norge
 Alphitobius grandis Fairmaire, 1897
 Alphitobius hobohmi Koch, 1953
 Alphitobius karrooensis Koch, 1953
 Alphitobius kochi Ardoin, 1958
 Alphitobius laevigatus (Fabricius, 1781) - i Norge
 Alphitobius lamottei Ardoin, 1963
 Alphitobius leleupi Koch, 1953
 Alphitobius limbalis Fairmaire, 1901
 Alphitobius lucasorum Bremer, 1985
 Alphitobius niger Ferrer, 1983
 Alphitobius parallelipennis Koch, 1953
 Alphitobius rugosulus Koch, 1953
 Alphitobius viator Mulsant & Godart, 1868

Referanser

Kilder 
 Silfverberg, H. 1992. Enumeratio Coleopterorum Fennoscandiae, Daniae et Baltiae (Liste over Nordens biller). Helsinki.

Eksterne lenker 
 bugguide.net - bildedatabase over nordamerikanske insekter 
 

Skyggebiller
Skadedyr
Biller formelt beskrevet i 1829
Dyr formelt beskrevet av James Francis Stephens